wannaphong/clean_thaiwikipedia huggingface dataset:
# เจอรอนโทพลาสต์
เจอรอนโทพลาสต์  เป็นพลาสติดที่พัฒนามาจากคลอโรพลาสต์ในใบแก่ ทำหน้าที่ควบคุมการแยกสลายองค์ประกอบที่ใช้ในการสังเคราะห์ด้วยแสงระหว่างการเสื่อมสภาพตามอายุ (senescence) ให้ดำเนินไปได้ เพื่อนำผลิตภัณฑ์จากการแยกสลายไปใช้ประโยชน์ในส่วนที่พืชต้องการCTD, Gerontoplast โดยทั่วไปการพัฒนาของเจอรอนโทพลาสต์เป็นกระบวนการที่เกี่ยวข้องกับการกระจายตัวของตั้งกรานา การสูญเสียเยื่อหุ้มไทลาคอยด์และการสะสมตัวของพลาสโทโกลบูล (plastoglobule) ในปริมาณสูง คำว่า Gerontoplast มีการนำมาใช้ครั้งแรกในปี ค.ศ. 1977 เพื่อนำมาอธิบายกระบวนการชราภาพของใบไม้

 การกลายสภาพคลอโรพลาสต์เป็นเจอรอนโทพลาสต์ 
กระบวนการชราภาพของใบนำมาซึ่งการแยกชิ้นส่วนของออร์แกเนลล์ที่เกี่ยวข้องกับการสังเคราะห์ด้วยแสงโดยยังคงอยู่ภายใต้การควบคุมของเซลล์ คลอโรพลาสต์ที่รับผิดชอบในการแลกเปลี่ยนแก๊สที่ปากใบเป็นออร์แกเนลล์สุดท้ายที่จะถูกย่อยสลายระหว่างการชราภาพและทำให้พืชยังคงมีสีเขียว การก่อตัวของเจอรอนโทพลาสต์จากคลอโรพลาสต์ในระหว่างการชราภาพเกี่ยวข้องกับการปรับเปลี่ยนโครงสร้างอย่างใหญ่หลวงของไทลาคอยด์เมมเบรนด้วยการก่อตัวร่วมกันของพลาสโตโกลบูลินกับสารที่เป็นไลโพฟิลิก (lipophilic) อย่างไรก็ตามเยื่อหุ้มของคลอโรพลาสต์ยังคงสภาพสมบูรณ์ตลอดกระบวนการดังกล่าว
# เรจีบราซิลจีเตเลวิเซา
เรจีบราซิลจีเตเลวิเซา  เป็นสถานีโทรทัศน์ในบราซิล สำนักงานใหญ่อยู่ในเมืองกังปูกรังจี ,รัฐมาตูโกรสซูดูซูล ออกอากาศครั้งแรกในเดือนเมษายน ปี ค.ศ. 2007 และมีสตูดิโอในเมืองเซาเปาลู, รัฐเซาเปาลู ผู้บริหารงานโดย มาร์กูส ตูเลนตินู ดา ซิลวา
# แฟรงเกนสแตรต
แฟรงเกนสแตรต  เป็นกีตาร์ไฟฟ้าที่สร้างโดยเอ็ดดี แวน แฮเลน ซึ่งชื่อเป็นการรวมคำจากแฟรงเกนสไตน์และเฟนเดอร์ สตราโตแคสเตอร์

ตัวจำลองของแฟรงเกนสแตรตตั้งอยู่ในพิพิธภัณฑ์ประวัติศาสตร์อเมริกันแห่งชาติ ส่วนหนึ่งของสถาบันสมิธโซเนียนในวอชิงตัน ดี.ซี.

แวน แฮเลน พยายามที่จะนำเสียงกีตาร์แบบกิบซันและกีตาร์ทรงสแตรตรวมกัน โดยการนำพิกอัปฮัมบักเกอร์พีเอเอฟ (PAF) ของกิบซันมาใส่ตรงส่วนตำแหน่งบริดจ์ ทาสีด้วยลายทางขาวดำจนกระทั่งมาถึงการรวมสีแดงพื้นหลังพร้อมด้วยลายทางขาวคำ ต่อมาติดคันโยกฟรอยโรส

ในเดือนเมษายน 2019 พิพิธภัณฑ์ศิลปะเมโทรโพลิทันได้จัดแสดงกีตาร์แฟรงเกนสแตรตเป็นส่วนหนึ่งของนิทรรศการ "Play It Loud: Instruments of Rock and Roll"https://www.vhnd.com/2019/04/01/eddie-van-halens-1978-touring-rig-and-original-frankenstein-guitar-exhibit/
# แอลฟาวัน-แอนติไคโมทริปซิน
แอลฟาวัน-แอนติไคโมทริปซิน (สัญลักษณ์ α1AC, A1AC หรือ a1ACT) เป็นไกลโคโปรตีนประเภทแอลฟากลอบูลินในมหาวงศ์เซอร์ปิน ในมนุษย์ โปรตีนชนิดนี้จะถูกถอดรหัสได้โดยยีน SERPINA3 ถูกจัดเป็นหนึ่งในโปรตีนระยะเฉียบพลันที่ตอบสนองต่อกระบวนการอักเสบในระยะต้น มีหน้าที่ในการต้านเอนไซม์โปรตีเอสที่อาจก่อให้เกิดความเสียหายต่อเนื้อเยื่อของร่างกาย หากเกิดการกลายพันธุ์ของยีนที่สร้างหรือเกิดความผิดปกติของ α1AC อาจนำไปสู่การเกิดโรคพาร์คินสัน โรคปอดอุดกั้นเรื้อรัง และโรคอัลไซเมอร์ได้

 หน้าที่และความสำคัญทางคลินิก 
แอลฟาวัน-แอนติไคโมทริปซินถูกสร้างได้ในตับ จัดเป็นโปรตีนระยะเฉียบพลัน (acute phase protein) ที่ถูกกระตุ้นได้ด้วยกระบวนการอักเสบ โดยจะทำหน้าที่ยับยั้งการทำงานเอนไซม์ในกลุ่มโปรตีเอส อาทิ คาเทบซิน จีที่พบในนิวโตรฟิล และไคเมสที่อยู่ในแมสต์เซลล์ ด้วยการเข้าทำปฏิกิริยากับเอนไซม์เหล่านั้นจนทำให้มีรูปร่างหรือโครงรูปที่เปลี่ยนไปจากเดิม ซึ่งกระบวนการนี้จะช่วยปกป้องเนื้อเยื่อต่างๆ จากความเสียหายได้ ตัวอย่างเช่น ช่วยป้องกันไม่ให้เนื้อเยื่อของทางเดินหายใจส่วนล่างจากเอนไซม์ย่อยสลายโปรตีนในร่างกาย

ภาวะพร่องแอลฟาวัน-แอนติไคโมทริปซินมักมีความสัมพันธ์กับโรคตับ โดยตรวจพบการกลายพันธุ์ของยีน SERPINA3 ในผู้ป่วยโรคพาร์คินสัน และผู้ป่วยโรคปอดอุดกั้นเรื้อรัง นอกจากนี้ แอลฟาวัน-แอนติไคโมทริปซินยังมีส่วนเกี่ยวข้องกับพยาธิกำเนิดของโรคอัลไซเมอร์ด้วยการกระตุ้นการสร้างเส้นใยแอมีลอยด์ ซึ่งเป็นหนึ่งในสาเหตุการเกิดการเสื่อมของระบบประสาทในผู้ป่วยโรคดังกล่าว

อันตรกิริยา
การทดลองในหลอดทดลองพบว่า แอลฟาวัน-แอนติไคโมทริปซินสามารถเกิดอันตรกิริยากับ DNAJC1 ซึ่งเป็นโปรตีนจากเซลล์มะเร็งของหนู โดย DNAJC1 จะทำให้คุณสมบัติในการยับยั้งไคโมทริปซินของ α1AC หายไป

ดูเพิ่ม
 แอลฟา-วัน แอนติทริปซิน
 เซอร์ปิน
อ้างอิง

แหล่งข้อมูลอื่น

 ฐานข้อมูลออนไลน์ MEROPS สำหรับเปปทิเดส และสารยับยั้งเปปทิเดส: I04.002
 
 
 

Category:เซอร์ปิน
หมวดหมู่:ยีนบนโครโมโซมคู่ที่ 14
# Vibrio cholerae
Vibrio cholerae เป็นแบคทีเรียแกรมลบที่มีรูปร่างเป็นตัวคอมมา (comma-shaped) แหล่งอาศัยตามธรรมชาติของแบคทีเรียนั้นอยู่ตามแหล่งน้ำกร่อย และน้ำเค็ม ที่ซึ่งแบคทีเรียสามารถเกาะตัวอยู่กับเปลือกที่มีไคตินของปู, กุ้ง หรือสัตว์น้ำมีเปลือก (shellfish) อื่น ๆ บางสายพันธุ์ของ V. cholerae ก่อให้เกิดโรคอหิวาตกโรคซึ่งผู้ป่วยสามารถได้รับมันผ่านทางการบริโภคสปีชีส์สัตว์น้ำเค็มที่ดิบหรือปรุงไม่สุก V. cholerae จัดเป็นแบคทีเรียชนิดฟัคคัลทีฟแอแนโรบ และมีแฟลกเจลลัมเดี่ยวอยู่ที่ขั้วหนึ่งของเซลล์ เช่นเดียวกับพิไล (pili) V. cholerae สามารถเกิดได้ทั้งการเมทาบอลิซึมแบบใช้ออกซิเจนและแบบการหมัก เมื่อ V. cholerae ถูกทานเข้าร่างกาย อาจก่ออาการท้องร่วงและอาเจียนในฮอสต์ (host) ภายในไม่กี่ชั่วโมงหรือสองสามวันนับจากการบริโภค V. cholerae ได้ถูกแยก (isolated) และระบุเป็นต้นเหตุของโรคอหิวาห์ เป็นครั้งแรกในปี 1854 โดยนักสรีรวิทยาชาวอิตาลี ฟิลิปโป ปาชินีSee:
  Filippo Pacini (1854) "Osservazioni microscopiche e deduzioni patologiche sul cholera asiatico" (Microscopic observations and pathological deductions on Asiatic cholera), Gazzetta Medica Italiana:  Toscana, 2nd series, 4 (50) :  397-401; 4 (51) : 405-412.  The term "vibrio cholera" appears on page 411.
  Reprinted (more legibly) as a pamphlet. และโดยJoaquim Balcells i Pascual ชาวคาตาลัน ในปีเดียวกัน แต่การค้นพบนี้ไม่ได้เป็นที่รับรู้ทั่วไป จนกระทั่งรอเบิร์ท ค็อค ผู้ศึกษาเกี่ยวกับมันด้วยตัวคนเดียวใน 30 ปีถัดมา ได้เผยแพร่ความรู้นี้สู่สาธารณะเพื่อต่อสู้กับโรค
# Burkholderia pseudomallei
Burkholderia pseudomallei (หรือ Pseudomonas pseudomallei) เป็นแบคทีเรียมแกรมลบ สองขั้ว (bipolar), แอรอบิก, เคลื่อนที่ได้ และเป็นทรงแท่ง (rod-shaped) อาศัยอยู่ในพื้นดิน และระบาดในระดับท้องถิ่นในภูมิภาคเขตร้อน และกึ่งเขตร้อนทั่วโลก โดยเฉพาะในประเทศไทย และออสเตรเลียเหนือ เชื้อนี้ติดต่อในมนุษย์และสัตว์ นำไปสู่โรคเมลิโออิโดซิส นอกจากนี้ยังมีการค้นพบว่าสามารถติดเชื้อในพืชได้เช่นกัน

B. pseudomallei มีความยาวประมาณ 2–5 μm และมีเส้นผ่านศูนย์กลางประมาณ 0.4–0.8 และสามารถเคลื่อนที่โดยการดันตัวเองได้โดยใช้แฟลกเจลลา  แบคทีเรียนี้สามารถโตได้ในสิ่งแวดล้อมอาหารสังเคระห์รวมถึงกลุ่มที่ประกอบด้วยเบเทน กับ อาร์จีนีน

ในร่างกายมนุษย์ การเติบโตสูงสุดอยู่ที่อุณหภูมิประมาณ 40 °C ในสภาวะเป็นกรดเล็กน้อยถึงกลาง (pH  6.8–7.0) สายพันธุ์ส่วนใหญ่ของแบคทีเรียนี้สามารถเกิดการออกซิไดส์น้ำตาล ไม่ใช่การหมัก โดยไม่มีการผลิตก๊าส (โดยเฉพาะอย่างยิ่งกลูโคส กะบ กาแลกโทส; การเพาะเชื้ออื่น ๆ มีรายงานว่าสามารถเมทาบอไลส์มอลโทส กับ แป้ง ได้เช่นกัน) แบคทีเรียนี้สามารถผลิตได้ทั้งสารพิษแบบเอ็กโซ- และ เอ็นโดท็อกซิน หน้าที่ของการเกิดโรคจากสารพิษเหล่านี้ยังไม่เป็นที่เข้าใจประจักษ์ในทางวิชาการ
# สารยับยั้งโปรตีเอสชนิดพึ่งโปรตีนแซด
สารยับยั้งโปรตีเอสชนิดพึ่งโปรตีนแซด (หรือ ZPI) เป็นโปรตีนที่พบในกระแสเลือดของมนุษย์ ทำหน้าที่ยับยั้งการทำงานของแฟคเตอร์ Xa และ XI ในกระบวนการจับลิ่มของเลือด ถูกถอดรหัสได้จากยีน SERPINA10 บนโครโมโซมคู่ที่ 14 โดย ZPI จัดเป็นโปรตีนในกลุ่มสารยับยั้งซีรีนโปรตีเอส (เซอร์ปิน) เคลดเอ

ในขั้นตอนการออกฤทธิ์ เพื่อให้ ZPI สามารถต้านการทำงานของเอนไซม์เป้าหมายได้อย่างเต็มที่ จำเป็นต้องอาศัยโปรตีนแซดเพื่อให้ช่วยในการเกิดปฏิกิริยา จึงเป็นที่มาของการกำหนดชื่อโปรตีนชนิดนี้ ซึ่งโปรตีนแซดดังกล่าวก็จัดเป็นโปรตีนอีกชนิดหนึ่งที่ทำงานเกี่ยวข้องกับกระบวนการจับลิ่มของเลือด โดยจะออกฤทธิ์ต้านการทำงานของแฟคเตอร์ X

ZPI มีน้ำหนักโมเลกุลประมาณ 72 กิโลดัลตัน ถูกสร้างขึ้นที่ตับ โครงสร้างประกอบไปด้วยกรดอะมิโนจำนวน 444 มอนอเมอร์ ถูกค้นพบครั้งแรกเมื่อปี ค.ศ. 1998 ระหว่างการศึกษาการทำงานของโปรตีนแซด และสามารถจำลองโครงสร้างได้สำเร็จในปี ค.ศ. 2000 และมีการศึกษาทางคลินิกที่พบว่า ภาวะพร่อง ZPI มีความสัมพันธ์กับการเกิดภาวะการแข็งตัวของเลือดผิดปกติ (thrombophilia) โดยพบผู้ที่มีความผิดปกติของ ZPI ในกลุ่มผู้ป่วยภาวะลิ่มเลือดอุดหลอดเลือดดำ (venous thromboembolism) มากถึงร้อยละ 4.4
ดูเพิ่ม
 การจับลิ่มของเลือด
 โปรตีนแซด
 เซอร์ปิน
อ้างอิง

แหล่งข้อมูลอื่น
 ฐานข้อมูลออนไลน์ MEROPS สำหรับเปปทิเดส และสารยับยั้งเปปทิเดส: I04.005 

Category:การแข็งตัวของเลือด
Category:เซอร์ปิน
Category:ยีนบนโครโมโซมคู่ที่ 14
หมวดหมู่:บทความเกี่ยวกับยีนบนโครโมโซมคู่ที่ 14 ระดับโครง
# ทักเกอร์ ไนท์
ลีวาย โรลลา คูเปอร์ (Levi Rolla Cooper); เกิด 24 กรกฎาคม ค.ศ. 1990) เป็นนักมวยปล้ำอาชีพชาวอเมริกันที่รู้จักกับ WWE ภายใต้ชื่อ ทักเกอร์ (Tucker) ชื่อย่อมาจากก่อนหน้านี้ของเขาคือ ทักเกอร์ ไนท์ (Tucker Knight) ทักเกอร์และโอทิสเริ่มทำงานร่วมกันใน NXT ซึ่งเป็นดินแดนแห่งการพัฒนาของ WWE ภายใต้ชื่อ Heavy Machinery

ผลงาน
Pro Wrestling Illustrated
 Ranked No. 185 of the top 500 singles wrestlers in the PWI 500 in 2019
 WWE
 WWE 24/7 Championship (2 times)
# โอทิส (นักมวยปล้ำ)
นิโคลา โบโกเยวิช (อังกฤษ; Nikola Bogojevic; เซอร์เบีย: НиколаБогојевић; เกิด 21 ธันวาคม ค.ศ. 1991) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อ โอทิส (Otis)

หลังจากเซ็นสัญญากับ WWE ในปี 2016 และได้รับมอบหมายให้ดูแลแบรนด์ NXT ที่กำลังพัฒนาเขาได้ร่วมงานกับ Tucker Knight ในฐานะส่วนหนึ่งของ Heavy Machinery พวกเขาได้รับการเลื่อนตำแหน่งขึ้นมาค่ายหลักของ WWE ในปี 2019 ในช่วงเวลาที่เขาอยู่ค่ายหลัก Otis ได้เป็นเจ้าของกระเป๋า Money in the Bank ของฝั่งชายประจำปี 2020 ในการแข่งขันไต่บันได

ก่อนที่เขาจะเข้าสู่อาชีพนักมวยปล้ำอาชีพโบโกเยวิชเคยเป็นนักมวยปล้ำสมัครเล่นโดยได้รับรางวัลเกรโก - โรมันจูเนียร์เนชันแนลในปี 2009 ในระดับน้ำหนักของเขาซึ่งเป็นตำแหน่งระดับประเทศในจูเนียร์แพน - อเมริกันเกมส์ 2011 และเหรียญทองแดงในมวยปล้ำกรีกโรมัน - เกมอเมริกันและเป็นโอกาสสำหรับทีมโอลิมปิกฤดูร้อน 2012 แต่ไม่ได้รับเลือก ในปี 2017 เขาได้รับการเสนอชื่อให้เป็นหน้าใหม่แห่งปีโดย Pro Wrestling Illustrated (PWI)

ผลงานแสดง
 Year Title Role Notes 2020 The Main Event Stinkface

แชมป์และรางวัล
New Revolution Wrestling 
NRW Charged Championship (1 time) 
Pro Wrestling Illustrated 
Ranked No. 151 of the top 500 singles wrestlers in the PWI 500 in 2021
Ranked No. 69 of the top 500 singles wrestlers in the PWI 500 in 2020
Rookie of the Year (2017)
WWE 
 WWE Raw Tag Team Championship (1 time) – with Chad Gable
Money in the Bank (Men's 2020)
# วัดบางพระ
วัดบางพระ อาจหมายถึง
 วัดบางพระ อำเภอเมืองฉะเชิงเทรา จังหวัดฉะเชิงเทรา
 วัดบางพระ อำเภอศรีราชา จังหวัดชลบุรี
 วัดบางพระ อำเภอนครชัยศรี จังหวัดนครปฐม
 วัดบางพระ อำเภอปากพนัง จังหวัดนครศรีธรรมราช
# ทาเกนากะ ฮัมเบ
ทาเกะนากะ ฮันเบ เป็นซามูไรผู้มีชีวิตอยู่ในยุคเซ็นโกคุและยุคอะซุจิ-โมโมยามะ ถือว่าเป็นกุนซือคนสำคัญของโทโยโตมิ ฮิเดโยชิ เคียงคู่กับคุโรดะ คันเบ

เขาเป็นลูกชายของ ทาเกะนากะ ชิเงะโมโตะ ซึ่งมีตำแหน่งเป็นข้ารับใช้ของไซโตะ โดซัน ไดเมียวแห่งแคว้นมิโนะ

ในปี ค.ศ.1556 ได้เกิดยุทธการแม่น้ำนาการะ (長良川の戦い) ระหว่าง ไซโตะ โยชิทัตสึ กับ ไซโตะ โดซัน ผลปรากฏว่า โดซันได้พ่ายแพ้และเสียชีวิตในสนามรบ ทำให้ โยชิทัตสึ ได้ขึ้นเป็นผู้นำแคว้นมิโนะ แต่ โยชิทัตสึ ได้ป่วยตายกะทันหันในปี ค.ศ.1561 ทำให้ ทัตสึโอกิ ซึ่งเป็นลูกชาย ได้ขึ้นเป็นผู้นำด้วยอายุแค่ 13 ปี แต่ ทัตสึโอกิ กลับดื่มแต่สุราและหลงแต่ผู้หญิง แม้ว่าฮันเบ จะไม่ค่อยพอใจเท่าไหร่ แต่ก็ต้องยอมรับใช้ตามคำสั่งเสียของโยชิทัตสึ

ในปี ค.ศ.1563 เขาได้นำทหารเข้าซุ่มโจมตีกองทัพโอดะเป็นผลสำเร็จ แต่ ทัตสึโอกิ กลับประพฤติตนเหลวแหลกมากกว่าครั้งก่อน ๆ ทำให้ฮันเบเริ่มหมดความอดทน ดังนั้น เขาจึงนำลูกน้อง 16 คน พร้อมด้วย ชิเงะโนริ ผู้เป็นน้องชาย และ ขุนพลอาวุโส อันโด โมรินาริ เข้ายึดปราสาทอินาบายามะได้ภายในวันเดียว แต่ในพงศาวดาร โนบุนากะ โคกิ (信長公記) และ บันทึกของตระกูลไซโตะ ไม่ได้มีการกล่าวถึงเหตุการณ์นี้ คาดว่าอาจเป็นเพียงเหตุการณ์สมมุติ

เขาจึงลาออกจากตระกูลไซโตะในปี ค.ศ.1564 และเข้ารับใช้อะซาอิ นางามาสะ ได้พักหนึ่ง ซึ่งทางอะซาอิได้ให้รางวัลแก่เขา เป็นเงิน 3,000 เหรียญ แต่ว่าเขากลับไม่ค่อยได้สร้างผลงาน เขาจึงเดินทางกลับบ้านเกิด

ในปี ค.ศ.1567 โอดะ โนบุนากะ ได้เข้าโจมตีตระกูลไซโตะ ตระกูลไซโตะได้พ่ายแพ้และล่มสลาย ทางโนบุนากะเคยได้ยินชื่อของฮันเบ จึงส่งฮิเดโยชิไปเกลี้ยกล่อม ซึ่งตัวฮันเบยอมรับที่จะเป็นข้ารับใช้ของโอดะ แต่จะขออยู่ใต้สังกัดของฮิเดโยชิ แต่ในความเป็นจริง ตัวของโนบุนากะต้องการตัวชิเงะโนริมากกว่าตัวฮันเบ ถึงแม้ว่าตัวฮันเบจะเป็นข้ารับใช้ของตระกูลโอดะ แต่เนื่องจากก่อนหน้านี้เขาเคยรับใช้ตระกูลอะซาอิ ทำให้เขาไม่ค่อยมีบทบาทในทางการเมืองของโอดะ
thumb|262x262px|สุสานของเขาในเมืองมิกิ
ในปี ค.ศ.1570 เขาได้เข้าร่วมในยุทธการอะเนะงาวะ และหลังจากการรบ โนบุนากะได้ให้เขาไปเป็นขุนพลในสังกัดของฮิเดโยชิที่ปราสาทโยโกยามะ (近江横山城) ซึ่งฮัมเบได้ติดตามฮิเดโยริไปรบในภูมิภาคชูโงกุ ระหว่างนั้นเอง อะรากิ มูราชิเงะ ได้ก่อกบฏต่อโนบุนากะ และได้จับตัวคันเบ ไปขังไว้ที่ปราสาทโอริโอกะ (有岡城, ในปัจจุบันรู้จักในนาม ปราสาทอิตามิ/伊丹城) โนบุนากะจึงสั่งให้สังหารลูกชายของคันเบคือ มัตสึจูมารุ (松寿丸, ในกาลต่อมาคือ คุโรดะ นางามาสะ) แต่ฮันเบ ได้เข้าช่วยเหลือ ทำให้ มัตสึจูมารุ ได้รอดชีวิต

แต่แล้วในปี ค.ศ.1579 ระหว่างการรบกับเบโช นากาฮารุที่ปราสาทมิกิ เขาได้ล้มป่วยอย่างรุนแรง ฮิเดโยชิจึงให้เขาไปรักษาตัวที่เกียวโต แต่ตัวฮันเบได้ปฏิเสธ เขาได้เสียชีวิตลงด้วยอายุเพียง 34 ปี และคันเบ ได้รับช่วงต่อในการเป็นกุนซือของฮิเดโยชิจากฮันเบ
# ดอมินิก มิสเตริโอ
ดอมินิก เกอติเอเรส์ (Dominik Gutiérrez) เป็นนักมวยปล้ำอาชีพชาวอเมริกันที่เซ็นสัญญากับ WWE ภายใต้ชื่อ ดอมินิก มิสเตริโอ (Dominik Mysterio) เป็นนักมวยปล้ำรุ่นที่ 3 เป็นลูกชายของ Rey Mysterio Jr. และหลานปู่ของ Rey Misterio Sr. และเป็นแชมป์แท็กทีม WWE ร่วม Rey Jr. พ่อของเขาทำให้เป็นแชมป์พ่อลูกคู่แรกในประวัติศาสตร์ WWE และเป็นแชมป์เส้นแรกในอาชีพของดอมินิก นอกจากนี้ยังได้แชมป์นอร์ธอเมริกัน NXT เป็นแชมป์เดี่ยวเส้นแรกใน WWE และยังได้แชมป์อินเตอร์คอนติเนนทัลเป็นแชมป์เดี่ยวเส้นแรกในค่ายหลัก WWE และยังเป็นพ่อลูกคู่ที่สามกับเรย์ที่ได้แชมป์เส้นนี้

แชมป์และรางวัล
ESPN
Ranked No. 1 of the 30 best Pro Wrestlers Under 30 in 2024
New York Post
Faction of the Year (2023) 
Pro Wrestling Illustrated
 Rookie of the Year (2020)
 Faction of the Year (2023) 
 Most Hated Wrestler of the Year (2023, 2024)
Ranked No. 69 of the top 500 singles wrestlers in the PWI 500 in 2024
WWE
WWE Intercontinental Championship (1 time)
NXT North American Championship (2 times)
WWE SmackDown Tag Team Championship (1 time) – with Rey Mysterio
 Slammy Award (3 times)
 Faction of the Year (2024) – as a member of The Judgment Day
 Villain of the Year (2024)
 Villain of the Year (2025) - with Liv Morgan
 Aviator Highlight of the Night
 WrestleMania 41 Match vs. Bron Breakker, Penta and Finn Bálor
# แอลฟาทู-แอนติพลาสมิน
แอลฟาทู-แอนติพลาสมิน (หรือ α2-antiplasmin หรือ plasmin inhibitor; A2AP) เป็นโปรตีนในกลุ่มสารยับยั้งซีรีนโปรตีเอส (เซอร์ปิน) ทำหน้าที่ยับยั้งการทำงานของพลาสมินในกระบวนการการจับลิ่มของเลือด ถูกถอดรหัสได้จากยีน SERPINF2 บนโครโมโซมคู่ที่ 17 อย่างไรก็ตาม มีรายงานความผิดปกติที่เกี่ยวข้องกับภาวะพร่องแอลฟาทู-แอนติพลาสมินน้อยมาก เนื่องจากจะมีการรายงานเฉพาะกรณีที่มีภาวะเลือดออกง่ายอย่างรุนแรงจากการทำงานของพลาสมินที่มากผิดปกติเท่านั้น

ในผู้ป่วยโรคตับแข็ง จะมีการผลิต A2AP น้อยกว่าคนปกติประมาณ 2 เท่า ทำให้ขาดแคลน A2AP ที่ใช้ต้านการทำงานของพลาสมิน จนทำให้เกิดการสลายของลิ่มเลือดลดน้อยลง ความผิดปกติดังกล่าวมีความสัมพันธ์กับการเพิ่มขึ้นของความเสี่ยงต่อการเกิดภาวะเลือดออกง่ายในผู้ป่วยโรคตับSattar, Husain. Fundamentals of Pathology. Pathoma LLC, 2011, p. 36.

A2AP สามารถถูกทำให้หมดฤทธิ์ได้ด้วยนิวโทรฟิลอีลาสเตส (Neutrophil elastase) โดยนิวโทรฟิลอีลาสเตสจะตัดย่อย A2AP  ออกเป็น 2 ส่วน ซึ่งไม่มีฤทธิ์ทางชีววิทยา

thumb|แผนภาพแสดงการสลายลิ่มเลือดอย่างง่าย ลูกศรสีน้ำเงินแสดงถึงการกระตุ้น ส่วนลูกศรสีแดงคือการยับยั้ง|center
# กาเซมีรู
การ์ลุส เอ็งรีกี กาซีมีรู (เกิดวันที่ 23 กุมภาพันธ์ ค.ศ. 1992) หรือที่รู้จักในชื่อ กาเซมีรู  เป็นนักฟุตบอลชาวบราซิลที่เล่นในตำแหน่งกองกลางตัวรับให้กับแมนเชสเตอร์ยูไนเต็ดในพรีเมียร์ลีก และทีมชาติบราซิล เขาถือเป็นหนึ่งในกองกลางตัวรับที่ดีที่สุดในรุ่นของเขา  

เขาเริ่มต้นอาชีพกับเซาเปาลู ในฐานะกองกลาง เขาทำได้ 11 ประตูจาก 111 นัดที่ลงเล่นให้กับสโมสร ต่อมาใน ค.ศ. 2013 เขาย้ายไปเรอัลมาดริดและถูกปล่อยยืมตัวหนึ่งฤดูกาลให้กับโปร์ตู เขาเป็นส่วนหนึ่งของทีมเรอัลมาดริดชุดที่ชนะเลิศยูฟ่าแชมเปียนส์ลีก 4 สมัยจาก 5 ฤดูกาล นับตั้งแต่ฤดูกาล 2013–14 ถึง 2017–18 เขาชนะเลิศถ้วยรางวัล 14 ใบกับเรอัลมาดริดซึ่งรวมถึงยูฟ่าแชมเปียนส์ลีก 4 สมัย, ลาลิกา 2 สมัย, โกปาเดลเรย์ 1 สมัย และฟุตบอลชิงแชมป์สโมสรโลก 3 สมัย ในปี 2022 เขาออกจากเรอัลมาดริด และย้ายไปแมนเชสเตอร์ยูไนเต็ดด้วยค่าตัว 70.65 ล้านยูโร โดยคว้าแชมป์อีเอฟแอลคัพในฤดูกาลแรก

เขาลงเล่นให้กับทีมชาติชุดใหญ่ตั้งแต่ ค.ศ. 2011 โดยเป็นส่วนหนึ่งของทีมชาติที่เข้าร่วมแข่งขันโกปาอาเมริกา 3 ครั้ง และฟุตบอลโลก 2 ครั้ง (ฟุตบอลโลก 2018 และฟุตบอลโลก 2022) เขาพาทีมชนะเลิศโกปาอาเมริกา 2019

 ความเป็นเจ้าของสโมสร 
วันที่ 4 มิถุนายน 2024 มีการประกาศว่ากาเซมีรู ลงทุนในสโมสรฟุตบอลมาร์เบยา สโมสรจากลีกล่างของสเปน โดยรับตำแหน่งผู้อำนวยการและผู้ถือหุ้นสโมสร

 เกียรติประวัติ 
 สโมสร 
เซาเปาลู
โกปาซูดาเมริกานา: 2012

เรอัลมาดริด
 ลาลิกา: 2016–17, 2019–20
 โกปาเดลเรย์: 2013–14
 ซูเปร์โกปาเดเอสปัญญา: 2017, 2019–20
 ยูฟ่าแชมเปียนส์ลีก: 2013–14, 2015–16, 2016–17, 2017–18
 ยูฟ่าซูเปอร์คัพ: 2016, 2017
 ฟุตบอลชิงแชมป์สโมสรโลก: 2016, 2017, 2018

แมนเชสเตอร์ยูไนเต็ด
 อีเอฟแอลคัพ: 2022–23
เอฟเอคัพ: 2023–24

 ทีมชาติ 
บราซิลรุ่นอายุไม่เกิน 20 ปี
 ฟุตบอลอเมริกาใต้เยาวชนอายุไม่เกิน 20 ปี: 2011
 ฟุตบอลโลกเยาวชนอายุไม่เกิน 20 ปี: 2011

บราซิล
 โกปาอาเมริกา: 2019

รางวัลส่วนตัว
 ทีมยอดเยี่ยมแห่งฤดูกาลของยูฟ่าแชมเปียนส์ลีก: 2016–17, 2017–18
 FIFA FIFPro World11: ทีมที่สาม 2017; ทีมที่สี่ 2018; เสนอชื่อเข้าชิง 2019 (กองกลางอันดับที่ 13)
 ทีมยอดเยี่ยมแห่งฤดูกาลของยูฟ่าลาลิกา: 2019–20
# รายการค่าคงตัวทางคณิตศาสตร์
ยุคโบราณ 

ชื่อสัญลักษณ์การขยายทศนิยมสูตรปีเซตหนึ่ง11ไม่มีก่อนประวัติศาสตร์สอง22ก่อนประวัติศาสตร์One half1/20.5ก่อนประวัติศาสตร์พาย3.14159 26535 89793 23846 อัตราส่วนของความยาวเส้นรอบวงของวงกลมต่อเส้นผ่านศูนย์กลาง1900 ถึง 1600 ปีก่อนคริสตกาลรากที่สองของสอง,
ค่าคงตัวของพีทาโกรัส1.41421 35623 73095 04880 รากบวกของ 1800 ถึง 1600 ปีก่อนคริสตกาลFowler and Robson, p. 368.

Photograph, illustration, and description of the root(2) tablet from the Yale Babylonian Collection 

High resolution photographs, descriptions, and analysis of the root(2) tablet (YBC 7289) from the Yale Babylonian Collectionรากที่สองของสาม,
ค่าคงตัวของธีโอโดรัส1.73205 08075 68877 29352 รากบวกของ  465 ถึง 398 ปีก่อนคริสตกาลรากที่สองของห้า2.23606 79774 99789 69640รากบวกของ ฟี, อัตราส่วนทอง1.61803 39887 49894 84820 รากบวกของ  ~300 ปีก่อนคริสตกาลศูนย์00The additive identity: 300-100 ศตวรรษ ก่อนคริสตกาลKim Plofker (2009), Mathematics in India, Princeton University Press, , pp. 54–56. Quote – "In the Chandah-sutra of Pingala, dating perhaps the third or second century BC, [ ...] Pingala's use of a zero symbol [śūnya] as a marker seems to be the first known explicit reference to zero." Kim Plofker (2009), Mathematics in India, Princeton University Press, , 55–56. "In the Chandah-sutra of Pingala, dating perhaps the third or second century BC, there are five questions concerning the possible meters for any value "n". [ ...] The answer is (2)7 = 128, as expected, but instead of seven doublings, the process (explained by the sutra) required only three doublings and two squarings – a handy time saver where "n" is large. Pingala's use of a zero symbol as a marker seems to be the first known explicit reference to zero.ลบหนึ่ง  -1  -1300-200 ปีก่อนคริสตกาลรากที่สามของสอง (Delian Constant)1.25992 10498 94873 16476 รากจริงของ ค.ศ. 46-120รากที่สามของสาม1.44224 95703 07408 38232รากจริงของ 

 ยุคกลางและต้นสมัยใหม่ 
ชื่อสัญลักษณ์การขยายทศนิยมสูตรปีเซตหน่วยจินตภาพ รากทั้งสองของ ค.ศ. 1501 ถึง 1576Wallis Constant2.09455 14815 42326 59148 ค.ศ. 1616  ถึง  1703Euler's number2.71828 18284 59045 23536 ค.ศ. 1618Natural logarithm of 2 0.69314 71805 59945 30941 ค.ศ. 1619,ค.ศ.  1668Sophomore's dream1  J.Bernoulli 0.78343 05107 12134 40705 ค.ศ. 1697Sophomore's dream2  J.Bernoulli 1.29128 59970 62663 54040 ค.ศ. 1697Lemniscate constant2.62205 75542 92119 81046 ค.ศ. 1718 ถึง 1798Euler–Mascheroni constant0.57721 56649 01532 86060   ค.ศ. 1735?Erdős–Borwein constant1.60669 51524 15291 76378 ค.ศ. 1749Laplace limit 0.66274 34193 49181 58097 ~ค.ศ. 1782?Gauss's constant 0.83462 68416 74073 18628 เมื่อ agm = Arithmetic–geometric meanค.ศ. 1799?
# พลาสมิด
พลาสมิด  เป็นโครโมโซมดีเอ็นเอนอกโครโมโซมที่มีขนาดเล็ก อยู่ภายในเซลล์ที่แยกออกจากดีเอ็นเอในโครโมโซมในเชิงกายภาพ และสามารถเกิดการคัดลอกได้เองอย่างเสรี พบได้ทั่วไปในรูปของดีเอ็นเอสายคู่วงกลมใน แบคทีเรีย แต่บางครั้งก็ปรากฏในอาร์เคีย กับ ยูคารีโยตบ้างเช่นกัน พลาสมิดถือว่าเป็น เรปลิคอน ซึ่งคือส่วนของดีเอ็นเอที่สามารถคัดลอกตนได้อย่างเสรี ภายในฮอสต์ที่เหมาะสม อย่างไรก็ตามพลาสมิดอย่างไวรัสโดยทั่วไปแล้วไม่ได้ถือว่าเป็นชีวิต  พลาสมิดสามารถถูกส่งจากแบคทีเรียมหนึ่งไปยังอีกแบคทีเรียมหนึ่ง (ในบางครั้งอาจมีการข้ามสปีชีส์) ส่วนมากมักผ่านทางการคอนจูเกต
# ภูมิคุ้มกันรับมา
ภูมิคุ้มกันรับมา  เป็นการส่งต่อภูมิคุ้มกันแบบฮิวเมอร์ที่ถูกกระตุ้นแล้วที่ประกอบด้วยแอนทิบอดีที่สร้างมาพร้อมแล้ว ภูมิคุ้มกันรับมาสามารถเกิดขึ้นได้โดยธรรมชาติ ในกรณีที่แอนทิบอดีของมารดาถูกส่งต่อไปยังตัวอ่อนผ่านทางรก และสามารถเกิดจากการถูกกระตุ้นทางเทียมด้วยระดับของ แอนทิบอดีที่เฉพาะต่อสารก่อโรค หรือ สารพิษ เฉพาะหนึ่ง ๆ (มักได้มาจากมนุษย์, ม้า หรือสัตว์อื่น ๆ) จะถูกส่งต่อไปยังบุคคลที่ไม่มีภูมิคุ้มกัน ผ่านทางผลิตผลของเลือด ที่มีแอนทิบอดี เช่นในการรักษาด้วยอิมมูโนกลอบิวลิน หรือ แอนทิเซรัม  ภูมิคุ้มกันรูปแบบนี้จะถูกใช้เมื่อมีความเสี่ยงต่อการติดเชื้อสูง และมีเวลาให้ร่างกายพัฒนาภูมิคุ้มกันขึ้นมาเองไม่เพียงพอ หรือเพื่อเป็นการลดอาการที่เกิดขึ้นอยู่ในโรคกดภูมิคุ้มกันMicrobiology and Immunology On-Line Textbook: USC School of Medicine การให้ภูมิคุ้มกันแบบรับมาสามารถให้ในบุคคลที่ไม่สามารถสัเคราะห์แอนทิบอดี และเมื่อได้รับโรคที่เขาไม่มีภูมิคุ้มกันต่อโรคนั้น ๆ
# หลี ยฺเหวียนหง
หลี ยฺเหวียนหง (ชื่อรอง: ซ่งชิง 宋卿) (19 ตุลาคม 1864 – 3 มิถุนายน 1928) เป็นนักการเมืองชาวจีนในสมัยราชวงศ์ชิงและสาธารณรัฐจีน หลี ยฺเหวียนหง ดำรงตำแหน่งประธานาธิบดีสาธารณรัฐจีน 2 ครั้ง (ครั้งที่ 1 ดำรงตำแหน่งเมื่อวันที่ 7 มิถุนายน 1916 – 17 กรกฎาคม 1917 และครั้งที่ 2 ดำรงตำแหน่งเมื่อวันที่ 11 มิถุนายน 1922 – 13 มิถุนายน 1923)https://archive.org/stream/chinaherhistoryd00park#page/384/mode/2up
# แคว้นกาสี
แคว้นกาสี  เป็นอาณาจักรโบราณของประเทศอินเดีย มีเมืองหลวง คือ พาราณสี อาณาเขตด้านหลังล้อมรอบด้วย แม่น้ำวรุณ และแม่น้ำอาสี เป็นหนึ่งในมหาชนบท 16 แคว้น รัฐใหญ่เกิดขึ้นทางตอนเหนือของอินเดียเมื่อต้นศตวรรษที่ 6 ก่อนคริสตศักราช อาณาจักรกาสีใหญ่กว่าพาราณสี พรมแดนด้านตะวันออกสุดคือแม่น้ำซอน ซึ่งเป็นพรมแดนด้านตะวันตกของ แคว้นมคธ ซึ่งมีพื้นที่ครอบคลุมพื้นที่ส่วนใหญ่ของ Eastern UP ซึ่งมีศูนย์กลางอยู่ที่เมืองพาราณสีในปัจจุบันและทางตะวันตกเฉียงใต้ของแคว้นมคธ ปัจจุบัน พาราณสีมีฐานะเป็นจังหวัด หรือเมืองใหญ่เมืองหนึ่งของรัฐอุตตรประเทศ ซึ่งมีลัคเนาว์ เป็นเมืองหลวง เป็นจุดศูนย์กลางการท่องเที่ยวที่สำคัญแห่งหนึ่ง มีการคมนาคมติดต่อกับเมืองอื่น ๆ ทั้งทางเครื่องบิน รถยนต์ และรถไฟ อยู่ห่างจากเดลีโดยทางรถไฟ 763 กิโลเมตร จากกัลกัตตา 678 กิโลเมตร จากบอมเบย์ 1,495 กิโลเมตร จากปัฏนา 229 กิโลเมตรและจาก คยา 220 กิโลเมตร

ใน นิทานชาดก กล่าวถึงเมืองพาราณสีว่าเป็นเมืองที่ขึ้นชื่อเรื่องความเจริญรุ่งเรืองและความมั่งคั่ง เรื่องราวเหล่านี้บอกถึงการแข่งขันทางความเจริญรุ่งเรืองที่ยาวนานระหว่างอาณาจักรกาสีและอาณาจักรใกล้เคียง อาทิเช่น แคว้นโกศล และบางครั้งแคว้นกาสีเองก็เกิดความขัดแย้งกับ แคว้นอังคะ และ แคว้นมคธ ในอดีต แคว้นกาสีเคยเป็นหนึ่งในรัฐที่มีอำนาจมากที่สุดในอินเดียตอนเหนือ จนกระทั่งกษัตริย์พรหมทัตแห่งแคว้นกาสี สามารถเอาชนะแคว้นโกศลได้ ในช่วงสมัยพุทธกาล แคว้นกาสีถูกรวมเข้ากับแคว้นโกศลโดยกษัตริย์กังสะhttps://sreenivasaraos.com/tag/history-of-kashi/ จึงทำให้ชาวกาสี พร้อมด้วยชาวโกศล และชาววิเทหะ เป็นชนชาติที่กล่าวถึงในตำราพระเวทและดูเหมือนจะเป็นพันธมิตรกันอย่างใกล้ชิด 

พระโคตมพุทธเจ้า เริ่มประกาศพระพุทธศาสนา ที่แคว้นกาสีเป็นที่แรก โดย ป่าอิสิปตนะมฤคทายวัน สถานที่ทรงแสดงปฐมเทศนาของพระพุทธองค์ อยู่ที่แคว้นกาสีนี้ ปัจจุบันเรียกว่า สารนาถ เป็นเขตชานเมืองพาราณสี อยู่ห่างจากตัวเมืองไปทางทิศเหนือประมาณ 10 กิโลเมตร ในสมัยโน้น ระยะทางจากพุทธคยาถึงสารนาถ (คือจากอุรุเวลาเสนานิคมถึงอิสิปตนะมฤคทายวัน) มีกล่าวไว้ในพระคัมภีร์ว่า 18 โยชน์ พระพุทธองค์ทรงแสดงปฐมเทศนาประกาศคำสอนของพระองค์เป็นครั้งแรกที่นี่ ทรงได้พระสาวกองค์แรกถึงองค์ที่ 60 ที่นี่ ทรงเริ่มงานประกาศพระศาสนาด้วย การส่งพระสาวกรุ่นแรก 60 ท่านดังกล่าว ซึ่งเป็นพระอรหันต์ทั้งหมด ให้แยกย้ายกันไปยังที่ต่าง ๆ จากที่นี่